Coltchike - Wikipedia

# Coltchike

### Èn årtike di Wikipedia.

Colchicum Autumnale

Li coltchike est ene plante ki vént dins les frexhès plaeces, ki foye e bontins, et ki florixh e waeyén-tins, avou des blankes, des rôzes, u des violêyès fleurs. Si no e sincieus latén c' est Colchicum automnale.

Li coltchike est ene drole di fleur: cwand k' ele florixh, a l' erire-såjhon, ele n' a nole foye. Li pistil, la k' les grinnes vont vni, a dmoré dins tere. Ça fwait k' les epweznantès grinnes sont dins l' raecinêye, k' on s' endè sieve po touwer les tchéns (did la si no di touwe-tchén). Li fleur va flani a l' ivier, et å bontins, les foyes crexhèt foû d' l' agnon k' est dins tere. Les grinnes ki poirtèt l' pwezon, sont-st å mitan des foyes. Ça fwait ki l' plante wåde si pwezon, minme fåtcheye et fenêye. Li pwezon si rtape so les boyeas: l' epweznêye biesse glete, schite, et atrape des trintchêyes (colikes); ele crive après deus troes djoûs.

### [candjî] Ôtes nos walons del coltchike

On dit eto: cizete, cizrece, cizete di waeyéns, vatche-et-veas, touwe-tchén, moirt-des-tchéns, tchén-lêye, cou-tot-nou, boû, cotchot, pé-d'-vatche, tete-di-vatche, tiesse-di-vatche, vete-lisse.

Prin del pådje «http://wa.wikipedia.org../../../c/o/l/Coltchike.html»

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Deutsch
- English
- Español
- Français
- Nederlands
- ‪Norsk (nynorsk)‬
- Polski